钦定古今图书集成/明伦汇编/闺媛典/第129卷 > 林淑清
## 钦定古今图书集成/明伦汇编/闺媛典/第129卷 > 林淑清

按《龙溪县志》：“林淑清，名禧，林敬之女。年十六，嫁同邑
方本诚。永乐八年，本诚以事被逮死京师，林年十八，
家惟继祖姑老且病，林氏服劳奉养无怠容。夫去时，
遗腹产女，其嗣遂绝。林略无他志，及祖姑殁，家业悉
为豪族所侵，林抱神主，携幼女归，依父母家，纺绩为
活。年七十，女迎养以终馀年。”